जलालपुर। एक सप्ताह पहले घर से फरार हुए प्रेमी युगल रविवार को थाना परिसर स्थित मस्जिद में परिजनों के सामने शादी के बंधन में बध गए। दोनों का निकाह मौलवी लियाकत अली ने कराया। जरहिलाकला गांव निवासी निजामुद्दीन की पुत्री तबस्सुम बानो अपने प्रेमी शकील अहमद निवासी बलुआघाट जौनपुर के साथ 27 दिसम्बर को घर से निकल गयी। दोनों कुछ दिन के लिए अहमदाबाद गुजरात चले गए थे। लड़की के पिता ने दो जनवरी को पुलिस को तहरीर दिया। पुलिस गुमशुदगी का मुकदमा दर्ज कर दोनों के खोजबीन में जुटी थी।
इस बीच शनिवार को पुलिस को सूचना मिली कि लड़की और लड़का बलुआघाट लड़के के घर पर मौजूद हैं। पुलिस दोनों को बरामद कर थाने ले आयी। दोनों के माता पिता को बुलवाया। लड़की व लड़का आपस में शादी करने के लिए अड़े थे। ग्रामीणों ने काफी प्रयास किया। इसके बाद देरशाम दोनों के माता पिता को शादी करने के लिए राजी कर लिया गया। आनन फानन में मौलबी को बुलाकर थाना परिसर स्थित मस्जिद में मो. असलम, जिला पंचायत सदस्य मक्खन यादव, हसनैन खान, मुश्ताक अहमद, मो. युनिस, कमलेश यादव आदि की मौजूदगी में निकाह पढ़ाया गया।